Antes d'unir-se a os Ret Hot Chili Peppers, qualques formacions que deixoron a suya impronta en Frusciante estioron Captain Beefheart, The Residents, The Velvet Underground, Neu! u Kraftwerk. A la suya vegada, o propio Frusciante acredita como que influencias para aprender a tocar a guitarra a Greg Ginn, Pat Smear u Joe Strummer, entre atros. En os suyos anyos de adolescente, prencipió a fixar-se en Jimi Hendrix y Led Zeppelin, asinas como en atras bandas como que John McGeoch de Siouxsie and the Banshees, Johnny Marr de The Smiths, y Public Image Ltd. A Frusciante tamién le agradan músicos como que Leadbelly u Robert Johnson, qui influyoron notablement en a composición de Blood Sugar Sex Magik. En Californication y By the Way, Frusciante extrayió a tecnica de creyar texturas tonals a traviés de quantos patrones d'o guitarrista de post punk Vini Reilly de The Durutti Column y bandas como que Fugazi u The Cure. Manimenos, entre a gravación de Stadium Arcadium Frusciante s'apartó d'o new wave y se concentró en emular a músicos como que Jimi Hendrix u Eddie Van Halen. En os suyos dos primers álbumes en solitario, Niandra Lades and Usually Just a #T-Shirt y Smile from the Streets You Hold, s'aprecia clarament a influencia d'as composicions en solitario d'o ex miembro de Pink Floyd, Syd Barrett, qui tamién pasó por un proceso d'adicción a las drogas y depresión dimpués de deixar a suya antiga banda, y de qui se considera admirador. Con o suyo recient treballo en solitario, Frusciante ha citau a mosica electronica como mayor influencia, entre a quala se troban Ekkehard Ehlers, Peter Rehberg y Christian Fennesz. Os suyos intréses son en constant cambeo, ya que creye que, sin cambeo, no tendría garra intrés en tocar: «Soi siempre prenendo inspiración de diferents clases de mosica, y voi a cada nuevo prochecto con una ideya preconcebida de qué cheneros son os que voi a mezclar».